На основу Одлуке Надзорног одбора број 01-331-2/2023 од 13.11.2023. године, Јавно предузеће „ Голд гондола Златибор“ расписује:

**ЈАВНИ ПОЗИВ**

За прибављање понуда за закључивање Уговора о реализацији рекламног пакета

**I ПРЕДМЕТ ЈАВНОГ ПОЗИВА**

1. Истицање рекламног простора у оквиру комплекса Јавног предузећа„ Голд гондола“ Златибор, ( 20 кабина предња страна, задња страна и страна супротна од улаза). Период трајања уговора је од 22. децембра 2023. године до 21. децембра 2025. године. Почетна цена према сегменту рекламног простора дефнисана је у еврима и плаћа се по средњем курсу НБС на дан уплате, увећано за ПДВ;
2. Рекламни простор подразумева истицање рекламног садржаја на:

**а. 20 кабина предња, задња и страна супротна од улаза (димензије 210x182,5x75 цм. предња и задња и бочна 144,5x117,7x75 цм) за период од 22. децембра 2023. до 21. децембра 2025. по цени 120 евра + ПДВ + израда и постављање рекламног материјала по кабини односно 2.400 евра + ПДВ месечно за свих двадесет кабина.**

Период трајања уговора је од 22. децембра 2023. године до 21. децембра 2025. године. Почетна цена према сегменту рекламног простора дефинисана је у еврима и плаћа се по средњем курсу НБС на дан уплате, увећано за ПДВ

Осим накнаде из тачака 1. и 2, обавеза понуђача је израда, постављање и уклањање рекламних материјала.

Право подношења понуде имају сва правна лица и предузетници.

Обавезни елементи понуде су:

1. Подаци о подносиоцу понуде – назив и седиште правног лица (предузетника) који подноси понуду, име лица одговорног за заступање, ПИБ, матични број, број рачуна, уз потпис овлашћеног лица и печат;

2. Цена накнаде за истицањe рекламних садржаја у еврима, изражена у односу на предмет јавног позива.

**II ПОСТУПАК ПРИКУПЉАЊА ПОНУДА**

Јавни позив се спроводи прикупљањем писaних понуда. Одлуку о најповољнијем понуђачу Комисија ће донети на основу оцене исправности понуда – испуњености тражених услова и вредновања понуда.

Неисправне, непотпуне и неблаговремене понуде неће бити разматране.

Комисија задржава право да одбије све приспеле понуде, уколико оцени да ниједна није прихватљива.

**III РОК ПОДНОШЕЊА ПОНУДА И ОТВАРАЊЕ ПОНУДА**

Рок за подношење понуда је 21.12.2023. године, до 12 часова. Благовременим ће се сматрати понуде приспеле на адресу Јавно предузеће „Голд гондола Златибор“, Улица спортова бб, 31315 Златибор до наведеног рока.

Понуда се подноси у затвореној коверти са назнаком „Понуда за истицањe рекламних садржаја – НЕ ОТВАРАТИ“, на адресу Јавно предузеће „Голд гондола Златибор“, Улица спортова бб, 31315 Златибор.

Понуда се може доставити и електронским путем на мејл marketing@goldgondola.rs, уз обавезу да се у року од 30 дана иста достави и у оригиналу.

**IV ЗАКЉУЧЕЊЕ УГОВОРА О ПОСЛОВНОЈ САРАДЊИ**

По доношењу одлуке о избору најповољнијег понуђача, Комисија Закуподавца ће писaним путем позвати најповољнијег понуђача да у року од 3 радна дана од пријема Одлуке о избору најповољнијег понуђача потпише уговор о пословној сарадњи.

По истеку периода важења Уговора, уз сагласност уговорних страна, предвиђена је могућност продужења истог.

Уколико најповољнији понуђачи одустану од закључења уговора, Јавно предузеће „Голд гондола Златибор“ ће закључити уговор са другопласираним понуђачем.

**V ИНФОРМАЦИЈЕ И КОНТАКТ**

Све потребне информације заинтересовани понуђачи могу добити на телефон 031/3833 833, контакт особа Ивана Лазовић

.